ใครที่บอกว่าอยากทานกุ้งเผา แล้วไม่อยากไปไกลๆถึงต่างจังหวัด เรามีร้านนี้มาแนะนำค่ะ อยู่ไม่ไกลจากกรุงเทพ ติดกันเลยก็ว่าได้ เรื่องรสชาติส่วนตัวเราว่าโอเคเลยค่ะ แต่เรื่องราคานี่กินบ่อยๆคงลำบากค่ะ

ร้านอยู่ถนนเลี่ยงเมืองสนามบินน้ำค่ะ เห็นว่าตอนค่ำคนเยอะมาก แต่เราไปยังไม่ค่อยมีคนเท่าไรนะคะ สั่งเป็นแกงส้มชะครามกุ้งสด อร่อยดีค่ะ ใบชะครามจะกรอบๆเค็มปะแล่มๆเพราะเป็นผักน้ำกร่อย เอามาใส่แกงส้มเลยช่วยตัดรสเปรี้ยวของแกงส้ม สั่งหอยหลอดผัดฉ่า ครบเครื่องสมุนไพรเผ็ดร้อน ปลาทูกรอบทอด กระหล่ำฉ่าน้ำปลา บรรยากาศร้านธรรมดา ไปช่วงเย็นน่าจะดีค่ะ ส่วนกุ้งเผาโลละ 700 ตัวไม่ถึงกับใหญ่มากค่ะ กลางๆ แต่สดดี เนื้อหวานค่ะ ลองไปหชิมกันดูนะคะ